દર વખતે ફૂટબોલ વર્લ્ડકપ વખતે FIFA એક ઓફીશીયલ એન્થેમ રજુ કરે છે અને કોકા-કોલા એક વર્લ્ડકપ સ્પેશીયલ વિડીયો બનાવે છે. છેલ્લા અમુક વર્લ્ડકપ માં ઘણા સારા અને ઘણા ખરાબ ગીતો આવ્યા. વાકા વાકા જેવા ગીતો એક તરફ એક માઈલ સ્ટોન બની રહ્યા જયારે બીજી તરફ અમુક ગીતો ને સંગીત અને ફૂટબોલ બંનેનું અપમાન કહીને ઉતારી પાડ્યા છે. આજે આવા બકવાસ સોન્ગ્સ વિષે ચર્ચા કરી નેગેટીવીટી ફેલાવવા કરતા અમુક સારા સોન્ગ્સ જેના પરિચય માં હું ફૂટબોલ કે વર્લ્ડકપના માધ્યમ થી આવ્યો છું, એના વિષે ચર્ચા કરીશું. અને શરૂઆત કરશું સહુથી જાણીતા એવા વાકા વાકા થી.